Document ID: /fineweb-2-swissfilter-quality_10-filterrobots/filtered/01798.jsonl.gz/2161

Dr erst Match vor Rückrundi
Für üs aui isches z erste mau gsi, dass mir im Pädagogische Zentrum Match gha hei und drum si mir gspannt gsi, was üs vor Halle und vo üsne Gägner här erwartet. Da das o der erst Match vor Rückrundi für üs isch gsi, isches für üs o wieder chli es Dricho gsi.
Leider hei mir im erste Satz nid üses Spiel chönne mache wo mir schüsch aube hei chönne, und Langethal het um jede Ball kämpft. So hei mir leider der erst Satz 23:25 verlore.
Im zwöite Satz isches genau so hert umkämpft witergange, bis zum ne folgeschwäre Übertritt vom Gägner. D Corä het sich derbi leider verletzt und de isch für üs aui klar gsi, dass mir itz bsungers für si wei und müsse gwinne. So si mir immer meh itz Spiu cho und hei di nächste 3 Sätz für üs chönne entscheide. Vorauem im letschde Satz hei mir aus Mannschaft o wieder chönne zeige dass mir üs der Herbstmeistertitel verdient hei.
A däm abe het üses Motto umso meh gulte! I däm Sinn: Eini für aui, aui für eini
Gueti Bessereig ar Corä und merci am Löru fürds Coache
VBCM – VBC Langenthal 3:1 (23:25, 25:22, 25:21, 25:13)